马梦吉

马梦吉，字一甫，廣東番禺縣人，明朝政治人物。

生平
萬曆十年（1582年），马梦吉中式壬午科廣東鄉試舉人。河南滎陽縣教諭。升刑部員外郎。万历三十七年（1609年）任福建兴化府知府。卒年六十五清康煕三十年刻本《南海縣志·卷十二》：馬夢吉，字一甫。父鳴鸞，以長厚稱。吉登萬曆壬午賢書，選河南滎陽教。教士先德行而後文藝，束脯謝不受。諸生有貧不克婚娶者，必周之。以直指命察盤歸德、衞輝兩府，風裁凜然。擢成均，滎士爲繪象勒石，以誌去思。歴比部員外郎中，出守福建興化。興値兵燹之後，夢吉一意撫循，罷不急之務，裁無名徵，爲政務以德化民。時有宣七、宣八兄弟訟田，夢吉泣語之曰：奈何同氣操戈也！宣七兄弟感泣而退。歲旱祈禱甘雨隨至，遐邇大悅。當入覲，父老泣控保留。然以骨梗，卒爲當路所中，罷歸。家居監司郡邑罕見其面。歲試儒童不投一薦牘，其介性終始一致如此。卒年六十有五，夢吉篤於人倫，孝事兩尊人，友愛諸弟。病大漸先二日，命諸子設寢外庭曰：吾不死于婦人之手。季子養愚，崇禎癸酉舉于鄉。。

参考资料

Category:明朝兴化府知府
Category:明朝縣儒學教諭
Category:明朝刑部員外郎
Category:番禺人